Babelscape/SREDFM huggingface dataset:
Φόρουμ Μποάριουμ

H Αγορά των Βοοειδών (λατιν. "Forum Boarium", ιταλ. "Foro Boario") ήταν στην αρχαία Ρώμη η εμπορική αγορά (forum venalium) για τα ζώα, εκτός των χοίρων, που πωλούντο στο Φόρουμ Σουάριουμ. Βρισκόταν σε ένα επίπεδο τμήμα γης, που βόρεια είχε τον Καπιτωλίνο λόφο, δυτικά τον Τίβερι, νότια τον Αβεντίνο λόφο και ανατολικά τον Παλατίνο λόφο. Βρισκόταν στη θέση των αρχικών αποβαθρών του λιμανιού στον Τίβερι (portus Tiberinus) και έτσι η Αγορά είχε έντονη εμπορική δραστηριότητα. Στη Νέα Ρώμη φτιάχτηκε η Αγορά του Βοός (Forum Bovis).

Το Φόρουμ Μποάριουμ ήταν το σημείο όπου έγιναν οι πρώτοι αγώνες μονομάχων, το 264 π.Χ., ως μέρος μίας αριστοκρατικής τελετής κηδείας, ως προσφορά (munus) για τον τεθνεώτα. Ο Μάρκος και ο Δέκιμος Ιούνιος Βρούτος Σκαέβα όρισαν τη μονομαχία, με τρία ζεύγη μονομάχων, προς τιμήν του αποβιώσαντος πατέρα τους.

Η περιοχή ήταν θρησκευτικό κέντρο, καθώς εκεί ήταν ο κυκλικός Ναός του Ηρακλή Νικηφόρου, ο ψευδοπερίπτερος Ναός του Πορτούνους και ο ογκώδης Μέγας Βωμός του Ηρακλή του 6ου ή 5ου αι. π.Χ..
Δήμος Λόζοβο

Ο Δήμος Λόζοβο ()) είναι δήμος στο ανατολικό μέρος της Βόρειας Μακεδονίας. Αποτελεί μέρος της Περιφέρειας Βάρνταρ. Λόζοβο ονομάζεται επίσης το χωριό στο οποία βρίσκεται η έδρα του Δήμου Λόζοβο.
Μπορός

Ο Μπορός ( [bʊroːs]) είναι πόλη και η έδρα του ομώνυμου δήμου στην Σουηδία. Το 2010 είχε 66.273 κατοίκους .

Η πόλη βρίσκεται στο σημείο συνάντησης δύο σιδηροδρομικών γραμμών, μεταξύ των οποίων και του σιδηροδρόμου μεταξύ Γκέτεμποργκ και Καλμάρ, και θεωρείται συχνά ότι η σουηδική πόλη κέρδισε τα μέγιστα από το εθνικό σιδηροδρομικό δίκτυο που δημιουργήθηκε μεταξύ των ετών 1870 και 1910.
Κριστίν Ότο

Η Κριστίν Ότο (γεννήθηκε στις 7 Φεβρουαρίου 1966) είναι Γερμανίδα ολυμπιονίκης της κολύμβησης. Είναι γνωστή καθώς έγινε η πρώτη γυναίκα που κέρδισε έξι χρυσά μετάλλια σε μια διοργάνωση Ολυμπιακών αγώνων, στους Ολυμπιακούς Αγώνες του 1988 στη Σεούλ. Στη μακρά κούρσα, κράτησε το παγκόσμιο ρεκόρ στα 100 μέτρα και 200 μέτρα ελεύθερου. Η Ότο ήταν επίσης η πρώτη γυναίκα που κολύμπησε την σύντομη πορεία 100 μέτρα ύπτιο σε λιγότερο από ένα λεπτό, στο Πανεπιστήμιο της Ιντιάνα το 1983.
Δόκτωρ Φάουστους

"Ο Δόκτωρ Φάουστους" είναι μυθιστόρημα στα γερμανικά του Τόμας Μαν, του οποίου η συγγραφή άρχισε το 1943. Κυκλοφόρησε το 1947 με τον τίτλο "Doktor Faustus: Das Leben des deutschen Tonsetzers Adrian Leverkühn, erzählt von einem Freunde" («Δόκτωρ Φάουστους: Η Ζωή του Γερμανού Συνθέτη Άντριαν Λέβερκιν, Όπως την Διηγήθηκε ένας Φίλος»).
Σου Τσεν Τσαν

Ο Σου Τσεν Τσαν (Su Tseng-chang (κινέζικα: 蘇貞昌, Sū Zhēnchāng, So͘ Cheng-chhiong, 28 Ιουλίου 1947-) είναι πολιτικός από την Ταϊβάν. Σπούδασε στο Εθνικό Πανεπιστήμιο της Ταϊβάν και υπήρξε ασκούμενος δικηγόρος. Χρημάτισε πρόεδρος του Δημοκρατικού Προοδευτικού Κόμματος από το 2012 ως το 2014. Από τον Ιανουάριο του 2019 είναι πρωθυπουργός της Δημοκρατίας της Κίνας , αξίωμα στο οποίο υπηρέτησε ξανά από το 2006 ως το 2007. Ήταν επιτελάρχης του προέδρου Τσεν Σουί Μπιαν το 2004.

Ο Σου έκανε εκστρατεία για να πάρει το χρίσμα για να είναι υποψήφιος του DPP στις προεδρικές εκλογές του 2008, όμως ήρθε 2ος με πρώτο τον Φρανκ Χσιέχ. Τον Νοέμβριο του 2010 διεκδίκησε ανεπιτυχώς τη δημαρχία της πρωτεύουσας Ταϊπέι, χάνοντας από τον κάτοχο Χάου Λουν Πιν. Το 2012 ο Σου εξελέγη πρόεδρος του DPP.

Είναι παντρεμένος με την Τσαν Χσιου-λιν (詹秀齡) και έχουν 3 κόρες.
Opel Grandland X

Το Opel Grandland X είναι ένα μικρομεσαίο crossover SUV αυτοκίνητο, που παράγεται από τη γερμανική αυτοκινητοβιομηχανία Opel, από τον Οκτώβριο του 2017. Ειδικότερα στο Ηνωμένο Βασίλειο, η δεξιοτίμονη εκδοχή του κυκλοφορεί με το σήμα της Vauxhall Motors, ως Vauxhall Grandland X.

Το μοντέλο αντικατέστησε το Opel Antara, ενώ από τον Αύγουστο του 2019 αντικατέστησε επίσης και το πολυμορφικό Opel Zafira. Επί του παρόντος, το Opel Grandland X διατίθεται στην Ευρώπη και σε κάποιες χώρες της νότιας Αφρικής.
Μη χαμηλώνεις το βλέμμα

Το Μη χαμηλώνεις το βλέμμα (πρωτότυπος τίτλος: "Werk ohne Autor", διεθνής τίτλος: "Never Look Away") είναι γερμανική ταινία του 2018 σε σκηνοθεσία και σενάριο του Φλόριαν Χένκελ φον Ντόνερσμαρκ.
Δήμος Πέχτσεβο

Ο Δήμος Πέχτσεβο ( ) είναι δήμος στο ανατολικό μέρος της Βόρειας Μακεδονίας. Αποτελεί μέρος της Ανατολικής Στατιστικής Περιφέρειας. Πέχτσεβο ονομάζεται επίσης η πόλη στην οποία βρίσκεται η έδρα του Δήμου Πέχτσεβο.
Αγορά του Καίσαρα

H Αγορά του Καίσαρα ή Αγορά του Ιουλίου, λατιν. Forum Caesaris vel Forum Julium, ιταλ. Foro di Cesare, είναι μία αγορά (δηλ. πλατεία με στοές με καταστήματα γύρω), που κτίστηκε από τον Ιούλιο Καίσαρα, στα βόρεια της Ρωμαϊκής Αγοράς, το 46 π.Χ. Στο ένα άκρο της ήταν ο Ναός της Αφροδίτης Μητέρας (Venus Genetrix), ενώ στη μέση της πλατείας υπήρχε έφιππος ανδριάντας του Καίσαρα. Ήταν η πρώτη Αγορά, που φτιάχτηκε μετά από την (Παλαιά) Ρωμαϊκή Αγορά (Forum Romanum). Αργότερα ο διάδοχός του Αύγουστος, επίσης ο Νέρβας και ο διάδοχός του Τραϊανός, έκαναν τις δικές τους Αυτοκρατορικές Αγορές, μετατοπίζοντας το κέντρο της πόλης.
Μογγολικός κώδικας Μπράιγ

Ο Μογγολικός κώδικας Μπράιγ είναι τα αλφάβητα Μπράιγ που χρησιμοποιούνται για τη μογγολική γλώσσα στη Μογγολία. Βασίζεται στο Ρωσικό κώδικα Μπράιγ, μαζί με πρόσθετα γράμματα που βρίσκονται στο Μογγολικό κυριλλικό αλφάβητο.
Πέχτσεβο

Το Πέχτσεβο ( ) είναι μια μικρή πόλη στη Βόρεια Μακεδονία. Στην πόλη βρίσκεται η έδρα του Δήμου Πέχτσεβο.
Υπόθεση Καρλίτο

Η Υπόθεση Καρλίτο (αγγλικά: "Carlito's Way") είναι αστυνομική δραματική ταινία του 1993 αμερικανικής παραγωγής σε σκηνοθεσία Μπράιαν Ντε Πάλμα. Πρωταγωνιστούν οι Αλ Πατσίνο, Σον Πεν και η Πενελόπε Αν Μίλερ.
Θέρμες του Δέκιου

Οι Θέρμες του Δέκιου, λατιν. Thermae Decianae, ήταν ένα συγκρότημα λουτρών, που κτίστηκαν επί του Αβεντίνου λόφου από τον Αυτοκράτορα Δέκιο το 249 ή το 252. Η θέση τους ήταν μεταξύ των εκκλησιών Σάντο Αλέζιο (δυτικά) και Σάντα Πρίσκα (ανατολικά), κάτω από την Πλατεία (και ομώνυμη οδό) ντελ Τέμπιο ντι Ντιάνα, εκεί που ήταν ο αρχαίος Ναός της Αρτέμιδας και κάτω από το Καζάλε Μακκαρίνι-Τορλόνα, που περιέχει υπολείμματα από τις Θέρμες. Επίσης σώζονται και άλλα ερείπιά τους.
Β2' Εκλογική Περιφέρεια Δυτικού Τομέα Αθηνών

Η Β2' Εκλογική Περιφέρεια Δυτικού Τομέα Αθηνών είναι μία από τις εκλογικές περιφέρειες του νομού Αττικής και μία από τις τέσσερις στις οποίες διαιρείται η πρώην Νομαρχία Αθηνών. 

Στις 12 Ιουλίου 2018 υπερψηφίστηκε, μέσω του Κλεισθένη 1, από την Βουλή και θα ισχύσει από τις επόμενες βουλευτικές εκλογές (η διεξαγωγή τους θα γίνει εντός του 2019) η κατάτμηση της Β'Αθηνών σε τρεις περιφέρειες, μία εκ των οποίων είναι η ως άνω Β2' Εκλογική Περιφέρεια του Δυτικού Τομέα της Αθήνας.

Η Β2' Εκλογική Περιφέρεια Δυτικού Τομέα Αθηνών αποτελείται από τους κάτωθι Δήμους: Δήμος Περιστερίου, Ιλίου, Αιγάλεω, Αγίων Αναργύρων - Καματερού, Πετρούπολης, Χαϊδαρίου και Αγίας Βαρβάρας.
Θέρμες του Τίτου

Οι Θέρμες του Τίτου, λατιν. Thermae Titi, ήταν δημόσια λουτρά, που κτίστηκαν το 81 μ.Χ. στη Ρώμη της Ιταλίας από τον Αυτοκράτορα Τίτο. Βρισκόταν στη βάση του Εσκουιλίνου λόφου, μία περιοχή πάρκων και πολυτελών ιδιοκτησιών, που είχαν απαλλοτριωθεί από τον Νέρωνα (54 - 68) για τον Χρυσό Οίκο του. Οι Θέρμες του Τίτου κτίστηκαν βιαστικά, μάλλον μετατρέποντας ένα υπάρχον (ή μερικώς κτισμένο) συγκρότημα Θερμών του Χρυσού Οίκου, ο οποίος είχε αποδοκιμαστεί από τον λαό και εγκαταλειφθεί. Δεν ήταν ιδιαίτερα εκτεταμένες και 28 έτη μετά εγκαινιάστηκαν οι γειτονικά με αυτές Θέρμες του Τραϊανού.
On a Sunday

Το "On a Sunday" είναι ένα τραγούδι που ηχογραφήθηκε από την ρουμανο-καναδή τραγουδίστρια Έστερ Πέονι. Κυκλοφόρησε ανεξάρτητα για ψηφιακή λήψη ως single στις 17 Ιανουαρίου 2019. Η Ioana Victoria Badea έγραψε τους στίχους, ενώ η Peony συνέθεσε τη μουσική μαζί με τον Alexandru Şerbu. Το τραγούδι εκπροσώπησε τη στον στο Τελ Αβίβ του Ισραήλ, αφού κέρδισε την προεπιλογή Selection Naţională τον Φεβρουάριο του 2019. Ωστόσο, δεν προκρίθηκε στον μεγάλο τελικό του διαγωνισμού.
Ρόκο Μπλάζεβιτς

Ο Ρόκο Μπλάζεβιτς (10 Μαρτίου 2000-), επίσης γνωστός ως Ρόκο, είναι Κροάτης ποπ τραγουδιστής. Εκπροσώπησε την στον , αφού κέρδισε την εθνική επιλογή της χώρας, το "Dora 2019". Το τραγούδι του, με τον τίτλο "The Dream" δεν κατάφερε να προκριθεί στον τελικό της Γιουροβίζιον του 2019.
S!sters

Οι S!sters είναι ένα ντουέτο που εκπροσώπησε τη στον στο Τελ Αβίβ με το τραγούδι "Sister", αφού νίκησαν τον Γερμανικό εθνικό τελικό "Unser Lied für Israel". Το εν λόγω τραγούδι ήρθε 25ο μεταξύ 26 τραγουδιών στον τελικό του διαγωνισμού.
Αμερικανοί

Οι Αμερικανοί είναι υπήκοοι και πολίτες των Ηνωμένων Πολιτειών της Αμερικής. Αν και οι πολίτες συνθέτουν την πλειοψηφία των Αμερικανών, ορισμένοι διπλοί πολίτες, ομογενείς και μόνιμοι κάτοικοι μπορούν επίσης να διεκδικήσουν αμερικανική υπηκοότητα. Οι Ηνωμένες Πολιτείες φιλοξενούν ανθρώπους πολλών διαφορετικών εθνικών προελεύσεων. Ως αποτέλεσμα, ο αμερικανικός πολιτισμός και δίκαιο δεν εξισώνεται με την εθνικότητα, τη φυλή ή την εθνότητα, αλλά με την υπηκοότητα και τη μόνιμη αφοσίωση.

Οι ομιλητές της αγγλικής γλώσσας, ακόμη και ομιλητές πολλών άλλων γλωσσών, συνήθως χρησιμοποιούν τον όρο "Αμερικανοί" για να σημαίνουν αποκλειστικά τους ανθρώπους των Ηνωμένων Πολιτειών. Αυτό αναπτύχθηκε από την αρχική χρήση του όρου για να διαφοροποιήσει τους Άγγλους των αμερικανικών αποικιών από τους Άγγλους της Αγγλίας. Ο όρος Αμερικανός μπορεί να αναφερθεί και για άτομα από την Αμερικανική ήπειρο.
Προσδόκιμο ζωής

Προσδόκιμο ζωής ή προσδόκιμο επιβίωσης ονομάζεται ο αριθμός των ετών που αναμένεται να ζήσει ένα μέσο άτομο μιας δεδομένης ηλικίας. Πολυάριθμοι παράγοντες επηρεάζουν το προσδόκιμο ζωής, συμπεριλαμβανομένων των συνηθειών (π.χ. κάπνισμα), των χρόνιων νόσων (π.χ. συμφορητική καρδιακή ανεπάρκεια, νεφροπάθεια τελικού σταδίου ή καρκίνοι), του φύλου (οι γυναίκες ζουν περισσότερο από τους άνδρες) και της κοινωνικοοικονομικής κατάστασης. 

Κατηγορία:Οικονομικά της υγείας
Κατηγορία:Υγεία
Κατηγορία:Γήρανση
Κατηγορία:Γεροντολογία
Ευάγριος Ποντικός

Ο Ευάγριος Ποντικός ήταν Βυζαντινός συγγραφέας, ο οποίος γεννήθηκε το 345 ή το 346 στην πόλη Ίβηρα του Πόντου. Ήταν συγγραφέας και Μέλος της εκκλησιάς. Πέθανε στην Αίγυπτο το 399 σε ηλικία πενήντα πέντε ετών.

Στην Πέμπτη Οικουμενική Σύνοδο (553) ο Ευάγριος καταδικάστηκε ως Ωριγενιστής, μαζί με το Δίδυμο. Η καταδίκη επαναλήφθηκε από τις δυο επόμενες Οικουμενικές Συνόδους. Αφού έγινε μοναχός στην Ιερουσαλήμ το 383, έγινε μέλος μιας κενοβιτικής κοινότητας μοναχών στη Νιτρία της Κάτω Αιγύπτου γύρω στο 385, αλλά μερικά χρόνια μετά μετακόμισε στην Κελλία.
Ιωάννα Βογιατζόγλου

Η Ιωάννα Βογιατζόγλου (γεν. 18 Ιανουαρίου 2000, Μαρούσι) είναι Ελληνίδα αθλήτρια πετοσφαίρισης, η οποία αγωνίζεται ως Ακραία.
Αθηνά Βογιατζόγλου

Η Αθηνά Βογιατζόγλου (γεν. 21 Νοεμβρίου 2001, Μαρούσι) είναι Ελληνίδα αθλήτρια πετοσφαίρισης, η οποία αγωνίζεται ως Πασαδόρος.
Λυκούργος Σακελλάρης

Ο Λυκούργος Σακελλάρης (1947-2018), του Δημητρίου, ήταν Έλληνας πολιτικός, ιδρυτικό μέλος του ΠΑΣΟΚ. Υπηρέτησε μεταξύ άλλων ως Νομάρχης Θεσσαλονίκης από το 1982 έως το 1985.
Ανασχηματισμός

Ανασχηματισμός ονομάζεται η διαδικασία κατά την οποία ο προεδρεύων της κυβέρνησης αλλάζει τους επικεφαλής των υπουργείων και άλλων κυβερνητικών οργανισμών ή και τη σειρά τους. Ο ανασχηματισμός παρέχει επίσης τη δυνατότητα για τη δημιουργία, την κατάργηση η τη μετονομασία υπουργείων και την εκ νέου ανάθεση αρμοδιοτήτων μεταξύ των υπουργείων.
Στέλιος Κοξαράκης

Ο Στέλιος Κοξαράκης είναι Έλληνας ποδοσφαιριστής που αγωνίζεται ως επιθετικός. 
μικρογραφία|Panionios 2013

Τα πρώτα του βήματα τα έκανε στα τμήματα υποδομών του Παναθηναϊκού το 2004 όπου έμεινε έως το 2009 με διακρίσεις όπως:
* Πρώτος σκόρερ Πρωταθλήματος παίδων την σεζόν 2006-2007
* Πρωτος σκόρερ Πρωταθληματος εφήβων την σεζόν 2008-2009
* Αρχηγός τις σεζόν 2007 έως 2009

Το 2009 μεταγράφηκε στην ομάδα νέων της ΑΕΚ όπoυ έμεινε για έναν χρόνο. 

Το 2010 αποκτήθηκε από τον Κεραυνού Κερατέας ομάδα Γ΄ Εθνικής, ωστόσο ένας τραυματισμός που υπέστη τον άφησε εκτός γηπέδων για 1 χρόνο. Το Φεβρουάριο του 2012 μεταγράφηκε στον Εθνικό Αστέρα συνεχίζοντας στο πρωτάθλημα της Β΄ Εθνικής και το καλοκαίρι του ίδιου έτους αποκτήθηκε από τον Πανιώνιο, με τον οποίο έγινε επαγγελματίας. Στη μεταγραφική περίοδο του Ιανουαρίου του 2013, μεσούσης της περιόδου 2012-13, παραχωρήθηκε με τη μορφή δανεισμού στην Προοδευτική. με τη φανέλα της οποίας αγωνίστηκε 1,5 χρόνο στο πρωτάθλημα της Γ΄ Εθνικής. 

Επόμενος σταθμός στην καριέρα του υπήρξε η Α.Ε. Νίκαια μεταξύ άλλων.
Γεωργία Τριανταφύλλου

Η Γεωργία Τριανταφύλλου, γεννημένη στις 23 Νοεμβρίου 2002 στην Αθήνα, είναι Ελληνίδα διεθνής καλαθοσφαιρίστρια. Διαθέτοντας ύψος 185 εκατοστά, αγωνίζεται ως σέντερ. Προέρχεται από τις ακαδημίες του Παναθηναϊκού, στη γυναικεία ομάδα του οποίου αγωνίστηκε τις σεζόν 2017-18 και 2018-19.
Χαρά Βασιλάκη

Η Χαρά Βασιλάκη, γεννημένη στις 4 Απριλίου 1998 στην Αθήνα, είναι Ελληνίδα καλαθοσφαιρίστρια. Διαθέτοντας ύψος 172 εκατοστά, αγωνίζεται ως σούτινγκ γκαρντ στον Παναθηναϊκό, από τις ακαδημίες του οποίου προέρχεται.

Από τις ακαδημίες του Παναθηναϊκού, πήγε στον Αθηναϊκό με τον οποίο στέφθηκε πρωταθλήτρια ΕΣΚΑ ως Νεανίδα. Έπειτα αγωνίστηκε κατά σειρά στους Πανιώνιο, Α.Ο. Ζωγράφου και Α.Ο. Βάρης, πριν επιστρέψει στον Παναθηναϊκό για τη σεζόν 2018-19.
Λούντβιχ Σβαρτς

Ο Πέτερ Καρλ Λούντβιχ Σβαρτς (γερμανικά: "Peter Carl Ludwig Schwarz", ρωσικά: "Людвиг Эдуардович Шварц", 23 Μαΐου / 4 Ιουνίου 1822 – 17 / 29 Σεπτεμβρίου 1894) ήταν Γερμανός αστρονόμος, εξερευνητής και πανεπιστημιακός που σταδιοδρόμησε στη Ρωσική Αυτοκρατορία.
Men I Trust

Οι Men I Trust ("Άντρες που Εμπιστεύομαι") είναι καναδέζικο συγκρότημα Indie Pop που σχηματίστηκε το 2014 στο Μοντρεάλ, Κεμπέκ. Τα μέλη είναι οι Τζέσι Καρό (Jessy Caron) (μπασίστας), Ντράγκος Σιριάκ (Dragos Chiriac) (πολυμουσικός, παραγωγός), και Εμμανουέλ Προυλ (Emmanuelle Proulx) (τραγουδίστρια, κιθαρίστρια). Αρχικά αυτοκυκλοφορούσαν τα πρώτα τους τραγούδια μέσω αναρτήσεων σε σελίδες όπως το Youtube μέχρι που υπέγραψαν συμβόλαιο με την καναδέζικη δισκογραφική εταιρία ίντι μουσικής, Return To Analogue.
Κροατικό Κοινοβούλιο

Το Κροατικό Κοινοβούλιο ( , προφέρεται Χρβάτσκι Σάμπορ) είναι το μονοθάλαμο νομοθετικό σώμα της Δημοκρατίας της Κροατίας, το οποίο απαρτίζεται από τους εκλεγμένους αντιπροσώπους του λαού. Οι εξουσίες, οι αρμοδιότητες και ο τρόπος οργάνωσης του Κροατικού Κοινοβουλίου ορίστηκαν με το Σύνταγμα της Κροατίας, στα άρθρα 71-93. Αποτελείται από 151 μέλη που εκλέγονται για τετραετή θητεία με άμεσες και καθολικές εκλογές, με ισότιμη και μυστική ψηφοφορία. Από αυτά, τα 140 μέλη του κοινοβουλίου εκλέγονται από τις δέκα πολυεδρικές εκλογικές περιφέρειες, 8 από τις μειονότητες και 3 από τους Κροάτες του εξωτερικού. Πρόεδρος του Κοινοβουλίου είναι ο Ομιλητής, ο οποίος επικουρείται από τουλάχιστον έναν αντιπρόεδρο (ως 4-5).
Νομβά

εναλλ.=Νωβ, Ισραήλ|μικρογραφία|Νωβ, Ισραήλ
Η Νομβά ή Νωβ (, ), κατά την Βίβλο, ήταν μια ιερατική πόλη στο αρχαίο Ισραήλ κοντά στην Ιερουσαλήμ. Ο τόπος αναγνωρίζεται σε μεγάλο βαθμό από ιστορικούς γεωγράφους ως η σημερινή πόλη της Παλαιστίνης Μπάιτ Νουβά (). Πιθανότατα ανήκε στη φυλή του Βενιαμίν, με την Ιερουσαλήμ να βρίσκεται στα σύνορα μεταξύ των φυλών του Βενιαμίν και του Ιούδα.

Στην Αγία Γραφή (Σαμουήλ κεφάλαια 21 και 22), ο Δαβίδ κατέφυγε στο ιερό του αρχιερέα Αχιμέλεχ στη Νωβ, όπου βρισκόταν τώρα η Σκηνή του Μαρτυρίου. Εδώ έφαγε το ψωμί που είχε αποσυρθεί από το ιερό και έλαβε το σπαθί του Γολιάθ, που κρατήθηκε εκεί. Ο Σαούλ ήταν θυμωμένος με τον Αχιμέλεχ για τη βοήθεια που πρόσφερε στον Δαβίδ, και διέταξε έναν καπετάνιο στη φρουρά του να σφαγιάσει τους πάντες στην Νωβ, αν και αυτός αρνήθηκε.

Τότε ο Σαούλ διέταξε έναν υπηρέτη του, τον Δωήκ τον Ιδουμαίο (ή Δωέγ) να εκτελέσει την εντολή που είχε δώσει νωρίτερα στον καπετάνιο. Έτσι ο Δωήκ ο Ιδουμαίος (ή ο Σύρος) πήγε και σκότωσε όλους τους ιερείς  από τη Νωβ, περίπου 305 άνδρες. Ακόμη ο Σαούλ παρέδωσε στη σφαγή κι όλους τους κατοίκους της Νωβ, άντρες, γυναίκες, παιδιά και ζώα.

Η Νομβά αναφέρεται αργότερα στη Βίβλο σχετικά με την επίθεση της Ασσυρίας κατά του Ισραήλ αλλά και μετά την Βαβυλώνια αιχμαλωσία.
Ο τυχαίος θάνατος ενός αναρχικού

Ο τυχαίος θάνατος ενός αναρχικού (ιταλικά: "Morte accidentale di un anarchico") είναι θεατρικό έργο του Ιταλού συγγραφέα και βραβευμένου με Νόμπελ λογοτεχνίας, Ντάριο Φο. Θεωρείται κλασικό έργο του θεάτρου του 20ού αιώνα και έχει ανέβει σε όλο τον κόσμο σε περισσότερες από σαράντα χώρες. Βασίστηκε στην τρομοκρατική επίθεση στην Πιάτσα Φοντάνα και στις σχετικές με αυτή έρευνες και επιρροές.
Ουαρσενίς

Η Ουαρσενίς ή Ουανσαρίς (βερβερική γλώσσα: ⵡⴰⵔⵙⵏⵉⵙ, "Warsnis" (που σημαίνει «τίποτα υψηλότερο») "Adrar en Warsnis," ) είναι οροσειρά και κατοικημένη περιοχή στη βορειοδυτική Αλγερία.
Moldova 1

Το Moldova 1 είναι εθνικό τηλεοπτικό κανάλι της Μολδαβίας και το πρώτο κανάλι του ραδιοτηλεοπτικού φορέα της Μολδαβίας, TRM ("Teleradio-Moldova"). Το Moldova 1 ξεκίνησε την λειτουργία του στις 30 Απριλίου 1958, στις 7:00 μμ.
Γκρέις Ο'Μάλεϊ

Η Γκρέις Ο'Μάλεϊ (Grace O' Maley, 1530- 1603) ήταν πειρατίνα, η οποία καταγόταν από την Ιρλανδία και έζησε τον 16ο αιώνα. Κυριάρχησε για περίπου μισό αιώνα στη Θάλασσα της Ιρλανδίας, όπου πολέμησε ενάντια στην αγγλική κυριαρχία. Έμεινε στην ιστορία γνωστή ως η "Βασίλισσα των Ιρλανδών Πειρατών".
Teleradio-Moldova

Το Teleradio-Moldova (η Ραδιοτηλεόραση της Μολδαβίας, TRM) είναι ο δημόσιος ραδιοτηλεοπτικός φορέας της Μολδαβίας. 

Έχει στον έλεγχό του τα τηλεοπτικά κανάλια Moldova 1 και Moldova 2 και τους ραδιοφωνικούς σταθμούς Radio Moldova, Radio Moldova Tineret και Radio Moldova Muzical. Το TRM έγινε πλήρες μέλος της Ευρωπαϊκής Ραδιοτηλεοπτικής Ένωσης την 1η Ιανουαρίου 1993, υπό την πρώην ονομασία του "Radioteleviziunea Nationala din Moldova" (RTNM).
Ψήφισμα του Μοντεβιδέο

Το Ψήφισμα του Μοντεβιδέο (κοινή ονομασία του Ψηφίσματος IV.4.422-4224) ψηφίστηκε στο Μοντεβιδέο, της Ουρουγουάης, στις 10 Δεκεμβρίου 1954, κατά τη διάρκεια της Γενικής Διάσκεψης της Ουνέσκο. Υποστηρίζει την επίσημη χρήση της τεχνητής γλώσσας Εσπεράντο ως διεθνή βοηθητική γλώσσα, συνιστώντας στον Γενικό Διευθυντή της Ουνέσκο να ενημερώνεται για τις πρόσφατες εξελίξεις για την χρήση της Εσπεράντο. Το ψήφισμα του Μοντεβιδέο ήταν ο καρπός μιας μεγάλης εκστρατείας του Ίβο Λαπέννα.

Το 1977 ο Γενικός Διευθυντής της Ουνέσκο επισκέφθηκε το Παγκόσμιο Συνέδριο της Εσπεράντο, το οποίο έλαβε χώρα στο Ρέυκιαβικ, της Ισλανδίας. Το 1985 η Ουνέσκο πέρασε ένα ακόμη ψήφισμα, προτείνοντας στα κράτη μέλη της να ενθαρρύνουν την διδασκαλία της Εσπεράντο.
Άτλας Τελλ

μικρογραφία|Τοποθεσία της οροσειράς του Άτλαντα σε όλη τη Βόρεια Αφρική
Ο Άτλας Τελλ () είναι οροσειρά μήκους πάνω από 1.500 χιλιόμετρα και αποτελεί τμήμα της οροσειράς του Άτλαντα στη Βόρεια Αφρική, που εκτείνεται από το Μαρόκο μέχρι την Τυνησία. 

Οι οροσειρές αυτού του συστήματος έχουν μέσο υψόμετρο περίπου 1.500 μέτρων και σχηματίζουν ένα φυσικό φράγμα μεταξύ της Μεσογείου και της Σαχάρας. Η υψηλότερη κορυφή του είναι η κορυφή Λαλλά Χεντιτζά, με υψόμετρο 2.308 μ. στην οροσειρά Τζουρτζουρά. 

Αρκετές μεγάλες πόλεις όπως η πρωτεύουσα της Αλγερίας, το Αλγέρι, και το Οράν βρίσκονται στη βάση του Άτλαντα Τελλ. Η Κωνσταντίνη βρίσκεται 80 χιλιόμετρα στην ενδοχώρα σε υψόμετρο 650 μέτρων.
Τάκης Εμμανουήλ

Ο Τάκης Εμμανουήλ (1933 - 25 Αυγούστου 2017) ήταν Έλληνας ηθοποιός, με διεθνή καριέρα στον χώρο του κινηματογράφου. Υπήρξε, επίσης, σκηνοθέτης και παραγωγός, ενώ τα τελευταία χρόνια της ζωής του ασχολήθηκε με τη λογοτεχνία.
Λιουντμίλα Καράτσκινα

Η Λιουντμίλα Γκεόργκιεβνα Καράτσκινα (γεννημένη στις 3 Σεπτεμβρίου 1948, στο Ροστόφ επί του Ντον ) είναι μία αστρονόμος που ανακάλυψε αστεροειδείς. 

Το 1978 ξεκίνησε ως αστρονόμος προσωπικού του Ινστιτούτου Θεωρητικής Αστρονομίας (ITA) στο Λένινγκραντ. Η έρευνά της στο Αστροφυσικό Αστροφυσικό Αστεροσκοπείο της Κριμαίας (CrAO) επικεντρώθηκε στη αστρομετρία και τη φωτομετρία μικρών πλανητών. Το Κέντρο Μικρών Πλανητών την αποδίδει στην ανακάλυψη 130 μικρών πλανητών, συμπεριλαμβανομένων του αστεροειδούς Amor 5324 Λιαπούνωφ και του Τρωικού 3063 Μαχάων. Το 2004, έλαβε διδακτορικό στην αστρονομία από το Εθνικό Πανεπιστήμιο της Οδησσού. 

Η Λιουντμίλα Καράτσκινα έχει δύο κόρες, τη Μαρία και τη Ρενάτα. Ο αστεροειδής της εσωτερικής κύριας ζώνης 8019 Καράτσκινα, που ανακαλύφθηκε από τους Γερμανούς αστρονόμους Λουτς Ντ. Σμάντελ και Φράιμουτ Μπέρνγκεν στο Τάουτενμπουργκ στις 14 Οκτωβρίου 1990, ονομάστηκε προς τιμήν της. Στις 23 Νοεμβρίου 1999, ο αστεροειδής 8089 Γιουκάρ πήρε το όνομά του από τον σύζυγό της, Γιούρι Βασίλιεβιτστ Καράτσκιν (γεννήθηκε το 1940), καθηγητής φυσικής στο σχολείο του CrAO. .
Στενό της Σαρίας

μικρογραφία|507x507εσ|Το Στενό της Σαρίας όπως φαίνεται από Ανατολικά.
Το Στενό της Σαρίας είναι πορθμός που βρίσκεται μεταξύ της Νήσου Καρπάθου προς Νότον και της Νήσου Σαρίας των Δωδεκανήσων προς Βορράν. Το πλάτος του είναι περί τα 100 μ. και το βάθος του περί τα 2,5 μ. Η διεύθυνση του άξονά του είναι από Ανατολάς προς Δυσμάς.

Στη Καρπαθιακή ακτή του υπήρχε στην αρχαιότητα το ιερό του Πορθμίου Ποσειδώνος, στον τόπο όπου σήμερα υπάρχει το ναΐδριο της Αγίας Αικατερίνης.

Για τη διευκόλυνση των διά θαλάσσης μετακινήσεων ανθρώπων και ζώων μεταξύ της Καρπαθιακής περιοχής της Ολύμπου και του νησιού της Σαρίας κατασκευάστηκαν το 1931 στις δύο ακτές του με τη στήριξη του τότε Κυβερνήτη των Ιταλικών νήσων του Αιγαίου (Isole Italiane dell' Egeo) Mario Lago και επί δημάρχου Ολύμπου Καρπάθου Ιωάννου Π. Παυλίδη οι δύο ρίβες του Στενού. Η Μέσα Ρίβα στη Σαρία και η Όξω Ρίβα στην Κάρπαθο που σώζονται ως σήμερα.
Χεσούς Νάβας

Ο Χεσούς Νάβας ("Jesús Navas", 21 Νοεμβρίου 1985) είναι Ισπανός ποδοσφαιριστής, ο οποίος αγωνίζεται ως δεξιός αμυντικός ή δεξιός πλάγιος μέσος για τη Σεβίλλη και την Εθνική Ομάδα της Ισπανίας. Είναι γνωστός για τη γρήγορη ντρίπλα του.

Έχει περάσει το μεγαλύτερο μέρος της καριέρας του με τη Σεβίλλη, με την οποία έχει αγωνιστεί σε πάνω από 500 αγώνες, και έχοντας κερδίσει έξι τίτλους, συμπεριλαμβανομένων δύο Κυπέλλων ΟΥΕΦΑ και δύο Κύπελλα Ισπανίας. Το 2013 αποκτήθηκε από τη Μάντσεστερ Σίτι για 14,9 εκατομμύρια λίρες και κατέκτησε την Πρέμιερ Λιγκ το 2013–14. Το 2017 επέστρεψε στη Σεβίλλη "σπάζοντας" το ρεκόρ επίσημων συμμετοχών του συλλόγου. Ήταν μέλος της ομάδας της χρονιάς για τη Λα Λίγκα τη σεζόν 2018–19. Στις 23 Ιουνίου 2021 ο πρόεδρος της Σεβίλλης, Χοσέ Κάστρο Καρμόνα, αποκάλυψε σε συνέντευξή του ότι ο Νάβας έχει υπογράψει τριετή επέκταση στο συμβόλαιό του.

Λόγω προβλημάτων άγχους πραγματοποίησε το ντεμπούτο του με την Εθνική Ομάδα το 2009, σε ηλικία 24 ετών. Ήταν μέλος της αποστολής που κατέκτησε το Μουντιάλ 2010 και το Euro 2012. Συνολικά έχει 46 συμμετοχές με το εθνόσημο, έχοντας σκοράρει 5 φορές.
Κροατικό Αγροτικό Κόμμα

Το Κροατικό Αγροτικό Κόμμα ( ) είναι ένα αγροτιστικό πολιτικό κόμμα στην Κροατία. Ιδρύθηκε στις 22 Δεκεμβρίου 1904 από τους αδελφούς Αντούν και Στιέπαν Ράντιτς. Στις βουλευτικές εκλογές του 2016, το Αγροτικό Κόμμα συμμετείχε με την «Λαϊκή Συμμαχία» του Σοσιαλδημοκρατικού Κόμματος και κέρδισε τις 5 από τις 151 έδρες του Κροατικού Κοινοβουλίου (Σάμπορ).
Γιάννης Σόδης

Ο Γιάννης Σόδης (1930-1992), του Μιχαήλ, ήταν Έλληνας φαρμακοποιός, χημικός και πολιτικός. Υπηρέτησε ως βουλευτής Χίου από το 1974 ως το 1981, εκλεγμένος με τη Νέα Δημοκρατία. Ανάμεσα στα άλλα, ήταν πρόεδρος του Φαρμακευτικού Συλλόγου Χίου και του Ναυτικού Ομίλου Χίου.
Λίτσα Ψαραύτη

H Λίτσα Ψαραύτη είναι Ελληνίδα συγγραφέας. 

Γεννήθηκε τo 1936 και μεγάλωσε στην Σάμο και αφού ολοκλήρωσε την φοίτησή της στο Πυθαγόρειο Γυμνάσιο σπούδασε Αγγλική Φιλολογία στην Αθήνα Στην συνέχεια, εργάστηκε στο Παγκόσμιο Συμβούλιο των Εκκλησιών καθώς και στην Αμερικανική Πρεσβεία της Αθήνας. 

Το πρώτο της βιβλίο εκδόθηκε το 1980 . Έχει τιμηθεί με πολλά ελληνικά αλλά και διεθνή βραβεία, ενώ έχει λάβει σημαντικές κριτικές για τα έργα της. 

Είναι, επίσης, μέλος του πολιτιστικού σωματείου "Κύκλος του Ελληνικού Παιδικού Βιβλίου" καθώς και του σωματείου "Γυναικεία Λογοτεχνική Συντροφιά". Είναι μέλος του Διοικητικού Συμβουλίου του περιοδικού "Διαδρομές" αλλά και της Κριτικής Επιτροπής Κρατικού Βραβείου για την παιδική λογοτεχνία. 

Επιπλέον, έχει ασχοληθεί και με τις μεταφράσεις ξένων λογοτεχνικών έργων στα ελληνικά.
Παντελής Πατελίδας

Ο Παντελής Πατελίδας (1900-1986), του Αθανασίου και της Υπατίας, ήταν Έλληνας πολιτικός. Υπηρέτησε ως δήμαρχος Χίου από το 1951 ως το 1964.
Μάρκους Πάους

Ο Μάρκους Πάους ("Marcus Paus" , γεν. 14 Οκτωβρίου 1979) είναι Νορβηγός συνθέτης. Είναι ένας από τους πιο διάσημους σύγχρονους συνθέτες στη Σκανδιναβία. Είναι γνωστός για την εστίασή του στην παράδοση, τον τόνο και τη μελωδία. Γράφει μουσική δωματίου, χορωδιακά έργα, σόλο έργα, συναυλίες, ορχήστρα, όπερες, διασκευές και κινηματογραφική μουσική.
Στέφανος Τσουρής

Ο Στέφανος Τσουρής (1939-1982), του Κωνσταντίνου, ήταν Έλληνας πολιτικός. Υπηρέτησε ως δήμαρχος από το 1975 ως το 1978 και υπήρξε πολιτευτής με το ΠΑΣΟΚ. Κόρη του είναι η συμβολαιογράφος και πρώην βουλευτής ΠΑΣΟΚ Ελπίδα Τσουρή.
Τέρμα τα δίφραγκα

Τέρμα τα δίφραγκα είναι μια Ελληνική κωμική ταινία παραγωγής του 1962 σε σκηνοθεσία Σάκη Τσολακάκη και σε σενάριο του Ηλία Μπακόπουλου. Πρωταγωνιστούν οι Βασίλης Αυλωνίτης, Πάρη Λεβέντη, Νίκος Ρίζος και ο Θανάσης Μυλωνάς.
Στέφανος Η΄ Μπάτορυ

Ο Στέφανος Η΄ Μπάτορυ, ουγγρ. Báthory István (1477 - 1534) από τον Οίκο των Μπάτορυ ήταν βοϊβόδας της Τρανσυλβανίας.
Έμιλ Φόρσμπεργκ

O Έμιλ Φόρσμπεργκ ("Emil Forsberg", 23 Οκτωβρίου 1991) είναι Σουηδός ποδοσφαιριστής ο οποίος αγωνίζεται ως πλάγιος μέσος για την Λειψία και την εθνική ομάδα της Σουηδίας. Είναι γνωστός για τις γρήγορες και αποτελεσματικές του πάσες, ενώ ταυτόχρονα είναι ένας δημιουργικός πλεϊμέικερ, γνωστός για την ικανότητά του να δημιουργεί ευκαιρίες και μοιράζει ασίστ. Έχει ψηφιστεί Σουηδός μέσος της χρονιάς για το 2014, 2016 και 2017.

Ο Φόρσμπεργκ ξεκίνησε την καριέρα του από την Σούντσβαλ και τον Ιανουάριο του 2013 αποκτήθηκε από τη Μάλμε πραγματοποιώντας καλές εμφανίσεις και κατέκτησε δύο φορές το πρωτάθλημα. Τον Ιανουάριο του 2015 αποκτήθηκε από τη Λειψία αρχικά για 3,5 χρόνια, αλλά την επόμενη χρονιά το συμβόλαιό του επεκτάθηκε μέχρι το 2021. Τη σαιζόν 2016-17 ο Φόρσμπεργκ ήταν πρώτος σε ασίστ στη Μπουντεσλίγκα με 22, οι οποίες ήταν και οι περισσότερες στα 5 μεγάλα πρωταθλήματα της Ευρώπης, και ήταν μέλος της ομάδας της σαιζόν για τη Μπουντσελίγκα.

Ο Φόρσμπεργκ πραγματοποίησε το ντεμπούτο του με την εθνική Σουηδίας το 2014. Ήταν μέλος της αποστολής που έφτασε μέχρι τα προημιτελικά στο Μουντιάλ 2018.
Ασράφ Χακίμι

Ο Ασράφ Χακίμι ("Achraf Hakimi", 4 Νοεμβρίου 1998) είναι Μαροκινός ποδοσφαιριστής ο οποίος αγωνίζεται κυρίως ως δεξιός αμυντικός στην Ίντερ, και για την εθνική ομάδα του Μαρόκου.

Ο Αχράφ προέρχεται από την ακαδημία της Ρεάλ Μαδρίτης. Τη σαιζόν 2017-18 πραγματοποίησε μερικές συμμετοχές με τη κυρία ομάδα τόσο στο πρωτάθλημα όσο και στο Τσάμπιονς Λιγκ, και αν και δεν ήταν μέλος της ομάδας που αγωνίστηκε στον τελικό Τσάμπιονς Λιγκ του 2017-18, έλαβε και αυτός μετάλλιο, και έγινε έτσι ο πρώτος Μαροκινός που κατέκτησε το Τσάμπιονς Λιγκ. Στη συνέχεια δόθηκε δανεικός για δύο χρόνια στην Μπορούσια Ντόρτμουντ. Ο Χακίμι πραγματοποίησε πολύ καλές εμφανίσεις με τη Ντόρτμουντ τόσο στο ανασταλτικό όσο και στο δημιουργικό κομμάτι, σκοράροντας 9 φορές και δίνοντας 10 ασίστ σε 45 αγώνες. Τον Ιούνιο του 2020 ο Χακίμι αποκτήθηκε από την Ίντερ για 40 εκατομμύρια ευρώ και 5 εκατομμύρια ευρώ τα μπόνους.

Ο Ασράφ πραγματοποίησε το ντεμπούτο του με την εθνική ομάδα αντρών το 2016 και ήταν μέλος της αποστολής του Μαρόκου στο Μουντιάλ 2018.
Όλα Τοϊβόνεν

Ο Όλα Τοϊβόνεν ("Ola Toivonen", 3 Ιουλίου 1986) είναι Σουηδός ποδοσφαιριστής ο οποίος αγωνίζεται ως επιθετικός μέσος ή επιθετικός για τη Μέλμπουρν Βίκτορι.

Αφότου ξεκίνησε την καριέρα του στην πατρίδα του, αποκτήθηκε από την Αϊντχόφεν τον Ιανουάριο του 2009 για 3,5 με 4,5 εκατομμύρια ευρώ, όπου παρέμεινε για 5,5 σαιζόν, κατακτώντας το κύπελλο Ολλανδίας το 2012. Το 2014 αποκτήθηκε από τη Σταντ Ρεναί για 2,5 εκατομμύρια ευρώ. Πραγματοποίησε μία επιτυχημένη χρονιά στη Λιγκ 1 και την επόμενη χρονιά δόθηκε δανεικός τη Σάντερλαντ πρωτού επιστρέψει στη Γαλλία για λογαριασμό της Τουλούζ.

Ο Τοϊβόνεν πραγματοποίησε το ντεμπούτο του με την εθνική αντρών της Σουηδίας το 2007 και έκτοτε έχει πραγματοποιήσει 60 συμμετοχές με το εθνόσημο, σκοράροντας 14 φορές. Ήταν μέλος των αποστολών στο Euro 2012 και στο Μουντιάλ 2018. Ανακοίνωσε την απόσυρσή του από την εθνική μετά τη δεύτερη.
Ντανίλο Λουίς ντα Σίλβα

Ο Ντανίλο Λουίς ντα Σίλβα ("Danilo Luiz da Silva", 15 Ιουλίου 1991), περισσότερο γνωστός απλά ως Ντανίλο, είναι Βραζιλιάνος ποδοσφαιριστής ο οποίος αγωνίζεται δεξιός αμυντικός για τη Γιουβέντους και την εθνική ομάδα της Βραζιλίας.

Ο Ντανίλο ξεκίνησε την καριέρα του από την Αμέρικα Μινέιρο πριν μετακινηθεί στη Σάντος, όπου σκόραρε το τέρμα που κέρδισε το Κόπα Λιμπερταδόρες 2011. Τον Ιανουάριο του 2012 αποκτήθηκε από την Πόρτο για 13 εκατομμύρια ευρώ, όπου κέρδισε συνεχόμενη πρωταθλήματα, πρωτού αποκτηθεί από τη Ρεάλ Μαδρίτης για 31,5 εκατομμύρια ευρώ το 2015, με την οποία κατέκτησε δύο Τσάμπιονς Λιγκ. Το 2017 αποκτήθηκε από την Μάντσεστερ Σίτι για 26,5 εκατομμύρια λίρες. Μετά από δύο χρόνια στους πολίτες, με τους οποίους κατέκτησε δύο πρωταθλήματα, ένα FA Cup και δύο EFL Cup, ο Ντανίλο αποκτήθηκε από τη Γιουβέντους για 37 εκατομμύρια ευρώ.

Ο Ντανίλο πραγματοποίησε το ντεμπούτο του με την εθνική ομάδα αντρών της Βραζιλίας το 2011 και ήταν μέλος της αποστολής στο Μουντιάλ 2018. Επίσης με τις εθνικές ομάδες έχει κατακτήσει το παγκόσμιο κύπελλο Κ-20 το 2011 και το ασημένιο μετάλλιο στους Ολυμπιακούς Αγώνες του 2012.
Αικατερίνη Τελέγκντι

Η Αικατερίνη Τελέγκντι, ουγγρ. Katalin Telegdi (1492 - 1547) από τον Οίκο Τελέκντι του Κινσταρτό ήταν κόρη του θησαυροφύλακα της Ουγγαρίας και με τον γάμο της έγινε σύζυγος του βοϊβόδα της Τρανσυλβανίας.
Άλβαρο Αρμπελόα

Ο Άλβαρο Αρμπελόα ("Álvaro Arbeloa", 17 Ιανουαρίου 1983) είναι Ισπανός παλαίμαχος διεθνής ποδοσφαιριστής. Αγωνιζόταν κυρίως ως δεξιός αμυντικός, αλλά μπορούσε να αγωνιστεί επίσης και στην αριστερή πλευρά.

Ο Αρμπελόα ξεκίνησε την επαγγελματική του καριέρα από τη Ρεάλ Μαδρίτης, όπου αγωνίστηκε κυρίως με τη δεύτερη ομάδα. Το 2006 μετακινήθηκε στην Ντεπορτίβο Λα Κορούνια, όμως μετά από μισή σαιζόν αποκτήθηκε από τη Λίβερπουλ, όπου πραγματοποίησε 98 συμμετοχές σε τρεις σαιζόν της Πρέμιερ Λιγκ. Το 2009 επέστρεψε στη Ρεάλ Μαδρίτης για 5 εκατομμύρια λίρες. Παρέμεινε στην ομάδα για εφτά χρόνια και κατέκτησε 8 τίτλους με τη Ρεάλ, συμπεριλαμβανομένων ένα πρωτάθλημα (2011-12) και δύο Τσάμπιονς Λιγκ. Το 2016 αποχώρησε για λογαριασμό της Γουέστ Χαμ, όπου έκλεισε την καριέρα του το 2017.

Σε επίπεδο εθνικών, ο Αρμπελόα έχει πραγματοποιήσει 56 συμμετοχές με την εθνική Ισπανίας, και ήταν μέλος των αποστολών που κέρδισαν το Μουντιάλ 2010 και τα Euro 2008 και Euro 2012.
Αλόνα E. Έβανς

Η Αλόνα E. Έβανς (27 Φεβρουαρίου 1917 - 23 Σεπτεμβρίου 1980) ήταν Αμερικανίδα λόγιος που ειδικεύτηκε στο διεθνές δίκαιο και ήταν ένας από τους πρώτους Αμερικανούς ακαδημαϊκούς που έγραψαν εκτενώς νομικά ζητήματα που σχετίζονται με διεθνείς τρομοκράτες, φυγάδες και πρόσφυγες. Η Έβανς ήταν καθηγητής και πρόεδρος του Τμήματος Πολιτικών Επιστημών στο Wellesley College, στο Wellesley της Μασαχουσέτης, και ήταν η πρώτη γυναίκα που υπήρξε πρόεδρος της Αμερικανικής Εταιρείας Διεθνούς Δικαίου .
Ελίζαμπεθ Φλάισμαν

Η Ελίζαμπεθ Φλάισμαν (Elizabeth Fleischman-Aschheim, 5 Μαρτίου 1867 - 3 Αυγούστου 1905) ήταν Αμερικανή ακτινολόγος που θεωρείται πρωτοπόρος στην έρευνα των ακτίνων Χ. Θεωρείται οτι είναι η πρώτη γυναίκα που πέθανε από τα αποτελέσματα της επίδρασης των ακτίνων Χ στον οργανισμό της.
Ραφαέλ Γκερέιρο

Ο Ραφαέλ Γκερέιρο (Raphaël Guerreiro, 22 Δεκεμβρίου,1993) είναι Πορτογάλος διεθνής ποδοσφαιριστής με το αντιπροσωπευτικό συγκρότημα της χώρας του ενώ αγωνίζεται ως αριστερός οπισθοφύλακας ή αριστερός μέσος στην Μπορούσια Ντόρτμουντ από το καλοκαίρι του 2016, κατά την διάρκεια του οποίου αποκτήθηκε με μεταγραφή από την γαλλική Λοριάν.

Γεννήθηκε στην Λε Μπλαν-Μενίλ ,πόλη της βορειοανατολικής πλευράς της Γαλλίας από πατέρα πορτογαλικής καταγωγής και από μητέρα γαλλικής καταγωγής.
Φερνάντο Μουσλέρα

Ο Φερνάντο Μουσλέρα ("Fernando Muslera", 16 Ιουνίου 1986) είναι Ουρουγουανός ποδοσφαιριστής ο οποίος αγωνίζεται ως τερματοφύλακας για τη Γαλατασαράι και την εθνική ομάδα της Ουρουγουάης. Θεωρείται ένας από τους καλύτερους τερματοφύλακες της γενιάς του, και το 2011 κατετάγη ως έκτος καλύτερος στον κόσμο.

Ο Μουσλέρα ξεκίνησε την καριέρα του από την Μοντεβιδέο Γουόντερερς και τη Νασιονάλ. Το 2007 αποκτήθηκε από τη Λάτσιο για 3 εκατομμύρια ευρώ και κέρδισε το Κόπα Ιτάλια το 2009. Το 2011 αποκτήθηκε από τη Γαλατασαράι για 12 εκατομμύρια ευρώ, και έκτοτε έχει κερδίσει 5 πρωταθλήματα, 4 κύπελλα και 4 Σούπερ Καπ Τουρκίας.

Ο Μουσλέρα πραγματοποίησε το ντεμπούτο του με την εθνική το 2009 και έκτοτε έχει πραγματοποιήσει πάνω από 110 συμμετοχές. Έχει αγωνιστεί σε τέσσερα Κόπα Αμέρικα, κερδίζοντας τη διοργάνωση του 2011, και έχει αγωνιστεί κάθε λεπτό ως ο αδιαμφισβήτητος τερματοφύλακας της χώρας στα Μουντιάλ 2010, 2014 και 2018, βοηθώντας την Ουρουγουάη να κατακτήσει την τέταρτη θέση το 2010.
Χάβι Μαρτίνεθ

Ο Χάβι Μαρτίνεθ ("Javi Martínez", 2 Σεπτεμβρίου 1988) είναι Ισπανός ποδοσφαιριστής ο οποίος αγωνίζεται ως αμυντικός μέσος ή κεντρικός αμυντικός για τη Μπάγερν Μονάχου.

Ξεκίνησε την καριέρα του από την Ατλέτικ Μπιλμπάο το 2006 και γρήγορα εντυπωσίασε με τις εμφανίσεις του, αγωνιζόμενος 251 επίσημους αγώνες και σκοράροντας 26 γκολ σε έξι σαιζόν στη Λα Λίγκα. Το 2012 αποκτήθηκε από τη Μπάγερν Μονάχου για 40 εκατομμύρια ευρώ, κερδίζοντας εφτά συνεχόμενες Μπουντσελίγκα καθώς το Τσάμπιονς Λιγκ το 2013.

Ο Μαρτίνεθ πραγματοποίησε το ντεμπούτο του με την εθνική ομάδα της Ισπανίας το 2010 και ήταν μέλος της ομάδας που κατέκτησε το Μουντιάλ 2010 και το Euro 2012. Ήταν επίσης μέλος της αποστολής στο Μουντιάλ 2014. Έχει πραγματοποιήσει 18 συμμετοχές με το εθνόσημο.
Φυρτ

Το Φυρτ (γερμανικά: "Fürth", , διάλεκτος Ανατολικής Φραγκονίας: , γίντις: פיורדא, Φιούρντα) είναι πόλη στη βόρεια Βαυαρία (νότια Γερμανία). Ανήκει στην διοικητική περιφέρεια της Μέσης Φραγκονίας. Απέχει 7 χιλιόμετρα από τη Νυρεμβέργη. Λόγω της εγγύτητας των δύο πόλεων, πλέον το Φυρτ και η Νυρεμβέργη αποτελούν ένα συνεχές πολεοδομικό συγκρότημα. 

Το Φυρτ είναι ένα από τα 23 «μεγάλα αστικά κέντρα» της Βαυαρίας. Το Φυρτ, η Νυρεμβέργη, το Έρλανγκεν και κάποιες μικρότερες παραπλήσιες πόλεις συνιστούν την Μητροπολιτική Περιοχή της Μέσης Φραγκονίας, μιας εκ των 11 μητροπολιτικών περιοχών στη Γερμανία.

Η παλαιότερη αναφορά του Φυρτ σε γραπτές πηγές χρονολογείται από την 1η Νοεμβρίου 1007. Το 2007, το Φυρτ γιόρτασε την χιλιοστή επέτειο από την ίδρυση της πόλης.
Τιάγκο Μότα

Ο Τιάγκο Μότα ("Thiago Motta", 28 Αυγούστου 1982) είναι παλαίμαχος διεθνής ποδοσφαιριστής, ο οποίος αγωνιζόταν ως μέσος, και προπονητής ποδοσφαίρου. Έχει διπλή υπηκοότητα, Βραζιλιανική και Ιταλική.

Ο Μότα ξεκίνησε την καριέρα του από τη Μπαρτσελόνα, όπου όμως υπέφερε από συχνούς τραυματισμούς. Στη συνέχεια πέρασε από την Ατλέτικο Μαδρίτης και τη Τζενόα για μικρό χρονικό διάστημα και το 2009 αποκτήθηκε από την Ίντερ για 10,2 εκατομμύρια ευρώ, παράλληλα με τον Ντιέγο Μιλίτο. Τον Ιανουάριο του 2012 αποκτήθηκε από την Παρί Σεν Ζερμέν για περίπου 10 εκατομμύρια. Έχει κατακτήσει 27 τίτλους σε συλλογικό επίπεδο, συμπεριλαμβανομένου ενός Τσάμπιονς Λιγκ με την Ίντερ το 2010.

Γεννημένος στη Βραζιλία, ο Μότα έχει και Ιταλική υπηκοότητα. Πραγματοποίησε δύο εμφανίσεις με την εθνική Βραζιλίας το 2003, αλλά επέλεξε για τη συνέχεια να εκπροσωπήσει την εθνική Ιταλίας, πραγματοποιώντας το ντεμπούτο του το 2011, και πραγματοποιώντας 30 συμμετοχές με το ιταλικό εθνόσημο. Ήταν μέλος της αποστολής στο Μουντιάλ 2014 και σε δύο Euro, φτάνοντας στον τελικό το 2012.

Μετά την απόσυρσή του το 2018, έγινε προπονητής των ακαδημιών της Παρί ΣΖ. Τον Οκτώβριο του 2019 ορίστηκε προπονητής της Τζένοα, όμως μετά από μια σειρά κακών αποτελεσμάτων απολύθηκε τον Δεκέμβριο του ίδιου έτους.
Μάντας Καλνιέτις

Ο Μάντας Καλνιέτις (Κάουνας, 16 Σεπτεμβρίου 1986), είναι Λιθουανός επαγγελματίας διεθνής καλαθοσφαιριστής. Με ύψος 1,96 μ αγωνίζεται στη θέση του πόιντ γκαρντ για την Ζάλγκιρις Κάουνας, στο Πρωτάθλημα Λιθουανίας και στην Ευρωλίγκα, ενώ είναι βασικό στέλεχος της Εθνικής Λιθουανίας.
Αλκιδαμίδας

Ο Αλκιδαμίδας (8ος αιώνας π.Χ.) ήταν αρχαίος Μεσσήνιος αρχηγός των συμπατριωτών του. Ο Αλκιδαμίδας, μετά την άλωση της Ιθώμης από τους Λάκωνες στο τέλος του Α΄ Μεσσηνιακού Πολέμου το 724 π.Χ. ηγήθηκε μεγάλης ομάδας Μεσσηνίων που εκπατρίσθηκαν, ταξίδεψαν και εγκαταστάθηκαν στην πόλη Ρήγιο της Ιταλίας. Αυτό έγινε προκειμένου να αποφύγουν την αιχμαλωσία. Το Ρήγιο, η σημερινή πόλη Ρέτζο Ντι Καλάμπρια, είχε τότε μόλις ιδρυθεί από τους Χαλκιδαίους στη θέση παλαιότερου οικισμού (Ερυθρά).
Σέρτζι Ρομπέρτο

Ο Σέρτζι Ρομπέρτο ("Sergi Roberto", 7 Φεβρουαρίου 1992) είναι Ισπανός ποδοσφαιριστής ο οποίος αγωνίζεται ως κεντρικός μέσος για την Μπαρτσελόνα και την εθνική ομάδα της Ισπανίας. Μπορεί να αγωνιστεί επίσης ως αμυντικός, αμυντικός μέσος και πλάγιος μέσος.

Ο Ρομπέρτο προέρχεται από τις ακαδημίες της Μπαρτσελόνα και πραγματοποίησε το ντεμπούτο του με την κύρια ομάδα σε ηλικία 18 ετών. Έκτοτε έχει κερδίσει πολλά βραβεία με το σύλλογο, συμπεριλαμβανομένων έξι πρωταθλημάτων και δύο Τσάμπιονς Λίγκ. Σκόραρε το τελευταίο γκολ στην νίκη με 6-1 έναντι της Παρί Σεν Ζερμέν, δίνοντας την πρόκριση στην Μπαρτσελόνα παρά την ήττα με 4-0 στον προηγούμενο αγώνα.

Ο Σέρτζι Ρομπέρτο πραγματοποίησε το ντεμπούτο του με την εθνική αντρών της Ισπανίας το 2016 και έκτοτε έχει πραγματοποιήσει άλλες 6 συμμετοχές με το εθνόσημο.
Ντανιέλε Ρουγκάνι

Ο Ντανιέλε Ρουγκάνι ("Daniele Rugani", 29 Ιουλίου 1994) είναι Ιταλός ποδοσφαιριστής ο οποίος αγωνίζεται ως κεντρικός αμυντικός για τη Γιουβέντους και την εθνική ομάδα της Ιταλίας.

Ο Ρουγκάνι ξεκίνησε την καριέρα από την Έμπολι και τη Σέριε Β το 2013, και βοήθησε το σύλλογο να κερδίσει εκείνη τη χρονιά την άνοδο στη Σέριε Α, και κηρύχθηκε ποδοσφαιριστής της χρονιάς για τη Σέριε Β το 2014. Οι αμυντικές του επιδόσεις την επόμενη χρονιά τον οδήγησαν να είναι μέλος της ομάδας της χρονιάς για τη Σέριε Α και επίσης αποκτήθηκε από τη Γιουβέντους. Με τη Γιουβέντους έχει κερδίσει 4 συνεχόμενα πρωταθλήματα και 3 Κόπα Ιτάλια. 

Σε διεθνές επίπεδο, εκπροσώπησε την Ιταλία με την ομάδα Κ21 σε δύο ευρωπαϊκά πρωταθλήματα (2015 και 2017) και πραγματοποίησε το ντεμπούτο του στην εθνική αντρών το 2016.
Γιόσιπ Ίλιτσιτς

Ο Γιόσιπ Ίλιτσιτς ("Josip Iličić", 29 Ιανουαρίου 1988) είναι Σλοβένος ποδοσφαιριστής ο οποίος αγωνίζεται ως επιθετικός μέσος για την Αταλάντα και την εθνική ομάδα της Σλοβενίας.

Ο Ίλιτσιτς ξεκίνησε την καριέρα του από την Σλοβενική Μπονιφίκα και στη συνέχεια αγωνίστηκε για την Ίντερμπλοκ και τη Μάριμπορ, πρωτού πάει στην Ιταλία το 2010, για λογαριασμό της Παλέρμο. Το 2013 αποκτήθηκε από τη Φιορεντίνα και το 2017 από την Αταλάντα, για 5,5 εκατομμύρια ευρώ. Στην Αταλάντα είχε άμεσο αντίκτυπο και τη δεύτερη χρονιά στην ομάδα τη βοήθησε να κατακτήσει την τρίτη θέση στο πρωτάθλημα και να εξασφαλίσει θέση στο Τσάμπιονς Λιγκ της επόμενης χρονιάς, ενώ ο ίδιος χρίστηκε μέλος της ομάδας της χρονιάς για τη Σέριε Α. Την επόμενη χρονιά στο Τσάμπιονς Λιγκ στον γύρο των 16 εναντίον της Βαλένθια σκόραρε 4 γκολ στην νίκη με 4-3 στο Μεστάγια και έγινε ο πρώτος παίκτης που σκόραρε τέσσερα γκολ σε εκτός αγώνα στη φάση των νοκ-άουτ και ο γηραιότερος παίκτης που σκόραρε τέσσερα γκολ σε ένα αγώνα Τσάμπιονς Λιγκ.

Σε διεθνές επίπεδο, ο Ίλιτσιτς πραγματοποίησε το ντεμπούτο του με την εθνική Σλοβενίας το 2010 και έκτοτε έχει πραγματοποιήσει 65 συμμετοχές με το εθνόσημο.
Εύδης ο Μέγας

Ο Εύδης ο Μέγας (Γαλλική γλώσσα : "Eudes", πέθανε το 735) ήταν Δούκας της Ακουιτανίας (688 /700 - 735). Η περιοχή που κυβερνούσε περιείχε το Δουκάτο της Γασκώνης στην νοτιοδυτική Γαλατία και το Δουκάτο της Ακουιτανίας, μια εκτεταμένη περιοχή που επεκτεινόταν από τα Πυρηναία μέχρι την Κοιλάδα του Λίγηρα με πρωτεύουσα την Τουλούζη. Βρισκόταν συνεχώς σε συγκρούσεις με την Δυναστεία των Καρολιδών και συμμάχησε πολλές φορές με τους Μουσουλμάνους για να τους αντιμετωπίσει. Ο Εύδης έμεινε διάσημος για την μεγάλη νίκη του απέναντι στο Χαλιφάτο των Ομεϋαδών καθώς οι Ομεϋάδες διέσχιζαν την Ακουιτανία μέσω του Γαρούνα. Ο θρίαμβος αυτός ήταν η πρώτη μεγάλη νίκη των μουσουλμάνων στην δυτική Ευρώπη, του έδωσε το προσωνύμιο "Μέγας".
Κροατικό Κοινωνικό Φιλελεύθερο Κόμμα

Το Κροατικό Κοινωνικό Φιλελεύθερο Κόμμα ( , σύντμηση: HSLS / ΚΚΦΚ) είναι ένα συντηρητικό φιλελεύθερο πολιτικό κόμμα στην Κροατία . Ιδρύθηκε το 1989 με την αποκατάσταση του πολυκομματικού συστήματος. 

Το ΚΚΦΚ είναι μέλος της Φιλελεύθερης Διεθνούς από το 1992, και της Συμμαχίας Φιλελευθέρων και Δημοκρατών για την Ευρώπη από το 1993. Πρόεδρος του κόμματος είναι ο Ντάρινκο Κόσορ, από τον Νοέμβριο του 2009.
Νόνη Ιωαννίδου

Η Νόνη Ιωαννίδου (γεν. 15 Απριλίου 1958) είναι Ελληνίδα ηθοποιός και μοντέλο.
Αλεξάντρε Πάτο

Ο Αλεξάντρε Ροδρίγκες ντα Σίλβα ("Alexandre Rodrigues da Silva", 2 Σεπτεμβρίου 1989), περισσότερο γνωστός ως Αλεξάντρε Πάτο ("Alexandre Pato"), είναι Βραζιλιάνος ποδοσφαιριστής ο οποίος αγωνίζεται ως επιθετικός για τη Σάο Πάουλο.

Ο Πάτο ξεκίνησε την καριέρα του από τις ακαδημίες της Ιντερνασιονάλ και πραγματοποίησε το ντεμπούτο του στην κύρια ομάδα το 2006, σε ηλικία 16 ετών. Σκόραρε 12 γκολ σε 27 εμφανίσεις και τον Αύγουστο του 2007 αποκτήθηκε από τη Μίλαν για 22 εκατομμύρια ευρώ. Το 2009 σκόραρε 18 γκολ σε 42 αναμετρήσεις και κέρδισε τα βραβεία Golden Boy και Νέος ποδοσφαιριστής της χρονιάς για τη Σέριε Α. Τη σαιζόν 2010-11 βοήθησε τη Μίλαν να κατακτήσει τη Σέριε Α και ήταν ο πρώτος σκόρερ του συλλόγου με 14 γκολ. Τον Ιανουάριο του 2013 ο Πάτο επέστρεψε στη Βραζιλία για λογαριασμό της Κορίνθιανς για 15 εκατομμύρια €, και κέρδισε το Καμπεονάτο Παουλίστα. Το 2014 αποκτήθηκε από τη Σάο Πάουλο με τη μορφή διετή δανεισμού, και σκόραρε 38 φορές σε 95 παιχνίδια. Το 2016 πήγε δανεικός στην Τσέλσι και αργότερα μέσα στη χρονιά αποκτήθηκε από τη Βιγιαρεάλ και την επόμενη χρονιά από την Τιαντζίν Τιανχάι και το 2019 επέστρεψε στη Σάο Πάουλο. 

Ο Πάτο πραγματοποίησε το ντεμπούτο του με την εθνική αντρών της Βραζιλίας το 2008 και ήταν μέλος της αποστολής στο κύπελλο συνομοσπονδιών του 2009 και του Κόπα Αμέρικα 2011. Επίσης έχει κερδίσει δύο συνεχόμενα ολυμπιακά μετάλλια, χάλκινο το 2008 και ασημένιο το 2012.
Ζοάο Κανσέλο

Ο Ζοάο Κανσέλο ("João Cancelo", 27 Μαΐου 1994) είναι Πορτογάλος ποδοσφαιριστής ο οποίος αγωνίζεται κυρίως ως δεξιός αμυντικός για τη Μάντσεστερ Σίτι και την εθνική ομάδα της Πορτογαλίας. Μπορεί να αγωνιστεί επίσης ως δεξιός μέσος και αριστερός αμυντικός.

Ο Κανσέλο ξεκίνησε την καριέρα του από τις ακαδημίες της Μπενφίκα και άρχισε να αγωνίζεται για τη δεύτερη ομάδα το 2012 και το 2014 με τη πρώτη. Στη συνέχεια δόθηκε δανεικός στη Βαλένθια από την οποία αποκτήθηκε το 2015 για 15 εκατομμύρια ευρώ. Ο Κανσέλο δόθηκε δανεικός στη Μίλαν τη σαιζόν 2017-18 και ήταν μέλος της ομάδας της χρονιάς για τη Σέριε Α. Οι επιδόσεις του Κανσέλο τράβηξαν το ενδιαφέρον της Γιουβέντους, η οποία τον απέκτησε το 2018 για 40,4 εκατομμύρια ευρώ. Κατά τη διάρκεια της παραμονής του στους "Μπιανκονέρι", ο Κανσέλο κέρδισε το πρωτάθλημα και το Σουπερκόπα Ιταλιάνα τη μία και μοναδική σαιζόν του, και ήταν πάλι μέλος της ομάδας της χρονιάς για τη Σέριε Α. Το 2019 αποκτήθηκε από την Μάντσεστερ Σίτι για 30 εκατομμύρια ευρώ και με ανταλλαγή με τον Ντανίλο.

Ο Κανσέλο πραγματοποίησε το ντεμπούτο του για την εθνική αντρών της Πορτογαλίας το 2016, ενώ προηγουμένως ήταν μέλος των νεανικών ομάδων, φτάνοντας στον τελικό του Euro Κ-21 το 2015. Ήταν μέλος της αποστολής της Πορτογαλίας στο Πρωτάθλημα Εθνών της ΟΥΕΦΑ το 2019, το οποίο κατέκτησε.
Άλεξ Σάντρο

Ο Άλεξ Σάντρο ("Alex Sandro", 26 Ιανουαρίου 1991) είναι Βραζιλιάνος ποδοσφαιριστής ο οποίος αγωνίζεται ως αριστερός αμυντικός για τη Γιουβέντους και την εθνική Βραζιλίας.

Ο Σάντρο ξεκίνησε την καριέρα του από την Ατλέτικο Παραναένσε και αργότερα δόθηκε δανεικός στη Σάντος. Το 2011 αποκτήθηκε από την Πόρτο για 9,6 εκατομμύρια ευρώ μαζί με τον συμπαίκτη του Ντανίλο, ο οποίος αγωνίζεται ως δεξιός αμυντικός. Το 2015 αποκτήθηκε από τη Γιουβέντους για 26 εκατομμύρια ευρώ, κερδίζοντας το εγχώριο νταμπλ τις πρώτες τρεις σαιζόν του, ενώ κατέκτησε ξανά το πρωτάθλημα τη σαιζόν 2018-19. Ήταν μέλος της καλύτερης ομάδας της Σέριε Α για τις χρονιές 2016–17 και 2017–18.

Σε επίπεδο εθνικών, ο Σάντρο ήταν μέλος της Κ-20 ομάδας της Βραζιλίας που κατέκτησε το Παγκόσμιο Κύπελλο Κ-20 το 2011 καθώς και της ομάδας Κ-23 που κατέκτησε το ασημένιο μετάλλιο στους Ολυμπιακούς του 2012. Πραγματοποίησε το ντεμπούτο του με την εθνική αντρών το 2011 και έκτοτε έχει πραγματοποιήσει πάνω από 20 συμμετοχές. Ήταν μέλος της ομάδας που κατέκτησε το Κόπα Αμέρικα 2019.
Καλιντού Κουλιμπαλί

Ο Καλιντού Κουλιμπαλί ("Kalidou Koulibaly", 20 Ιουνίου 1991) είναι Σενεγαλέζος ποδοσφαιριστής ο οποίος αγωνίζεται ως κεντρικός αμυντικός για τη Νάπολη και την εθνική Σενεγάλης. Είναι υπαρχηγός της Νάπολι.

Ο Κουλιμπαλί ξεκίνησε την επαγγελματική του καριέρα από τη γαλλική Μετς το 2010, και το 2012 αποκτήθηκε από τη Γκένκ, με την οποία κατέκτησε το Κύπελλο Βελγίου την πρώτη του χρονιά. Το 2014 αποκτήθηκε από την Νάπολι για περίπου 6,5 εκατομμύρια λίρες. Με τη Νάπολι έχει κατακτήσει ένα Σουπερκόπα (2014). Ήταν μέλος της ομάδας της χρονιάς για τη Σέριε Α τις σαιζόν 2015–16, 2016–17, 2017–18 και 2018–19, καθώς και καλύτερος αμυντικός της Σέριε Α για το 2018-19.

Καθώς ο Κουλιμπαλί γεννήθηκε στη Γαλλία από Σενεγαλέζους γονείς, μπορούσε να αγωνιστεί με τις εθνικές και των δύο χωρών, και αρχικά αγωνίστηκε στην Κ-20 ομάδα της Γαλλίας. Όμως, το 2015 πραγματοποίησε το ντεμπούτο του με την εθνική Σενεγάλης και ήταν μέλος της ομάδας που συμμετείχε στο κύπελλο εθνών Αφρικής 2017, στο Μουντιάλ 2018 και στο Κύπελλο Εθνών Αφρικής το 2019, όπου έφτασε μέχρι τον τελικό.
7 Rings

Το "7Rings" είναι τραγούδι που ηχογραφήθηκε από την Αμερικανίδα τραγουδίστρια Αριάνα Γκράντε για το πέμπτο άλμπουμ στούντιο της Thank U, Next (2019). Το τραγούδι γράφτηκε από τους Grande, Victoria Monét, Tayla Parx, Njomza Vitia και Kaydence μαζί με τους παραγωγούς του Tommy Brown, Charles Anderson και Michael Foster. Περιέχει μια παρεμβολή του "My Favorite Things" των Rodgers και Hammerstein, και ως εκ τούτου και οι δύο πιστώνονται ως τραγουδοποιοί. Κυκλοφόρησε από την Republic Records στις 18 Ιανουαρίου 2019, ως το δεύτερο single του άλμπουμ. Το μουσικό βίντεο, σε σκηνοθεσία της Hannah Lux Davis, συνόδευσε την κυκλοφορία του την ίδια μέρα. Ένα remix με τον αμερικανό ράπερ 2 Chainz κυκλοφόρησε την 1η Φεβρουαρίου 2019.

Το "7 Rings" έκανε το ντεμπούτο του στο νούμερο ένα στο Billboard Hot 100, κερδίζοντας στη Γκράντε το δεύτερο νούμερο ένα single (και το δεύτερο νούμερο ένα ντεμπούτο), όπου πέρασε 8 μη διαδοχικές εβδομάδες στο chart, καθιστώντας το μεγαλύτερο νούμερο ένα single μέχρι σήμερα . Επιπλέον, το single είναι επίσης ο μεγαλύτερος δρομέας του Grande στο Hot 100 μέχρι σήμερα, περνώντας 33 συνεχόμενες εβδομάδες πριν εγκαταλείψει. Το τραγούδι ξεπέρασε επίσης τα charts σε 19 χώρες και έφτασε στα top 10 σε 10 χώρες. Το "7 Rings" ήταν υποψήφιο για το Record of the Year, καθώς και στο Best Pop Solo Performance στα 62α Ετήσια Βραβεία Grammy.
Καθεδρικός της Τίμιας Ζώνης στη Χομς

Ο Καθεδρικός της Τίμιας Ζώνης στη Χομς (στα αραβικά: كاتدرائية السيدة العذراء أم الزنار‎, εν συντομία كنيسة أم الزنار; Um az-Zinnar) ανήκει στη Συριακή Ορθόδοξη Εκκλησία και αποτελεί την έδρα της Συριακής Ορθόδοξης Αρχιεπισκοπής της Χομς και της Χάμα. Στον ναός φυλάσσεται τμήμα της Τίμιας Ζώνης της Παναγίας. 

Ο ναός χρονολογείται στα μέσα του 9ου αιώνα. Στο μέρος που είναι χτισμένος πιστεύεται ότι υπήρχε παλαιότερα άλλος χριστιανικός ναός του 1ου αιώνα ενώ σύμφωνα με τον Ross Burns η σημερινή εκκλησία πιθανώς είναι χτισμένη πάνω σε βυζαντινά θεμέλια. 

Η εκκλησία έπαθε μεγάλες ζημιές το 2011 -2012 (που αποκαταστάθηκαν αργότερα από τους πιστούς) κατά τη διάρκεια συγκρούσεων των Συριακών Ενόπλων Δυνάμεων με ένοπλες δυνάμεις της αντιπολίτευσης, κατά τον Συριακό Εμφύλιο Πόλεμο. ,
Λευτέρης Μυτιληναίος

Ο Λευτέρης Μυτιληναίος (Αθήνα, 24 Απριλίου 1946 - Κόρινθος, 5 Απριλίου 2021) ήταν Έλληνας τραγουδιστής. Κυκλοφόρησε 18 προσωπικά στούντιο άλμπουμ, σε εταιρείες όπως η Columbia Records, η CBS Records International, η EMI και άλλες. 

Απεβίωσε από κορωνοϊό (COVID-19) σε ηλικία 74 ετών στις 5 Απριλίου του 2021, 
19 μέρες πριν κλείσει τα 75. Τον τελευταίο καιρό διαβιούσε σε μονάδα φροντίδας στο Λουτράκι από όπου μεταφέρθηκε εσπευσμένα στο Γενικό Νοσοκομείο Κορίνθου. Η κηδεία του έγινε στο Βέλο Κορινθίας.